Παλαμαϊκή Σχολή

Παλαμαϊκή Σχολή (ή και Παλαμαία Σχολή) ονομαζόταν η σχολή που ίδρυσε στο Μεσολόγγι ο λόγιος Παναγιώτης Παλαμάς το 1760. Ο Παλαμάς έμεινε διευθυντής της σχολής, από την ίδρυσή της, μέχρι το θάνατό του το 1802, με μια διακοπή της λειτουργίας της κατά τη διάρκεια των ΟρλωφικώνΜεσολόγγι 1821-1829: Οι αθάνατοι προμάχοι, Νικόλαος Αθ. Κολόμβας, Εκδοτική Άλφα, 1998, σελ. 17.. Κατά τα Ορλωφικά, το 1770, το Μεσολόγγι συμμετείχε στην εξέγερση και ο Παναγιώτης Παλαμάς κατέφυγε στη Ζάκυνθο, από την οποία επέστρεψε μετά την υπογραφή της συνθήκης Κιουτσούκ-Καϊναρτζή το 1774, φτιάχνοντας τη σχολή σε νέο χώρο. Η σχολή αναφερόταν ως «κοινοσυντήρητος», ως «κοινοσυντήρητο ίδρυμα». Τον διαδέχθηκε στη διεύθυνση της σχολή ο γιος του Γρηγόριος Παλαμάς, οπότε μετονομάστηκε σε Μεσολογγίτις Ακαδημία. Η σχολή συνέχισε να λειτουργεί ακόμη και κατά τα πρώτα  χρόνια της ελληνικής επανάστασης, μέχρι το 1825, όταν έπεσε το Μεσολόγγι στους Τούρκους. Λειτούργησε ξανά το 1829 όταν την επανίδρυσε ο Ιωάννης ΚαποδίστριαςΛήμμα Παλαμαϊκή Σχολή, Εγκυκλοπαίδεια ΔΟΜΗ .

Με τη μορφή Γυμνασίου, ενταγμένου στο εκπαιδευτικό σύστημα του ελληνικού κράτους, λειτουργεί από το 1846Το Σχολείο μας, Ιστορία, ΦΕΚ Ίδρυσης , ιστοσελίδα Α΄ Γυμνασίου Μεσολογγίου, ανακτήθηκε στις 6/3/2016.ΦΕΚ A 33 - 31.12.1846, Διάταγμα Περί συστάσεως τριών Γυμνασίων, 17 Οκτωβρίου 1846 (Οκτωβρίου: ορθογραφία του πρωτοτύπου), Όθων, ο υπουργός Ι. Κωλέτττης.

Το 1930/32, το κτίριο της σχολής χτίστηκε από τον αρχιτέκτονα Περικλή Γεωργακόπουλο, στο πλαίσιο ανοικοδόμησης σχολείων από το υπουργείο Παιδείας. Το κτίριο αυτό, στην οδό Δεληγκιρτή (στο οικοδομικό τετράγωνο Δεληγκιρτή, Αθαν. Ραζή, Κύπρου, Κωστή Παλαμά) στο οποίο στεγάζεται σήμερα ως 1ο Γυμνάσιο Μεσολογγίου, κρίθηκε το 2010 ως διατηρητέο από το Κεντρικό Συμβούλιο Νεωτέρων Μνημείων του Υπουργείου Πολιτισμού.Μοντέρνο Κίνημα: Καταφέραμε να κηρυχθούν διατηρητέα 2 κτήρια!, Ελληνική Εταιρεία Περιβάλλοντος και Πολιτισμού, ανακτήθηκε στις 5/3/2016., Δευτέρα 19 Δεκ 2011, Αρχαιολογική-Ιστορική Εταιρεία Δυτικής Στερεάς Ελλάδος, από την αιτιολόγηση της υπουργικής απόφασης «..διότι αποτελεί κτίριο με ιδιαίτερη αρχιτεκτονικά αξία, σημαντικό και μοναδικό για την περιοχή δείγμα του πρώιμου Ελληνικού μοντερνισμού. Αποτελεί δε τεκμήριο της οργάνωσης του σχολικού χώρου και της πραγματοποίησης σε τοπικό επίπεδο, ενός σημαντικού ιστορικά κρατικού προγράμματος παραγωγής σχολικών κτιρίων σε όλη την Ελλάδα..»

Αναφορές

Κατηγορία:Ελληνικά σχολεία κατά την Τουρκοκρατία
Κατηγορία:Μεσολόγγι